I september 1947, på det første møde i [[Kominform]], bemærkede Sovjetunionens [[Andrej Sjdanov]], at sovjetisk sejr havde hjulpet med at opnå "arbejderklassens fuldstændige sejr over [[bourgeoisiet]] i alle østeuropæiske lande undtagen Tjekkoslovakiet, hvor magtkampen stadig er uafklaret."<ref name="Grogin, p. 134">Grogin, p. 134.</ref> Sjdanovs bemærkning var en klart tilkendegivelse af, KSČ skulle fremskynde sine bestræbelser på at overtage kontrollen med den tjekkoslovakiske stat. At det var Sovjetunionens ønske, at KSČ skulle tage magten i landet blev bekræftet under [[foråret i Prag]] i 1968, hvor partiarkiver blev åbnet og viste, at Stalin havde opgivet ideen om en kommunistisk magtovertagelse ad parlamentarisk vej i Tjekkoslovakiet, efter de [[Parti Communiste Français|franske]] og [[Partito Comunista Italiano|italienske]] kommunistiske partier ikke formåede at opnå magten i 1947 og 1948.<ref name="Grogin, p. 134" /> På mødet i Kominform var KSČ repræsenteret ved partiets generalsekretær Rudolf Slánský, der var nr. to i partiet efter Gottwald. Han vendte tilbage til [[Prag]] med en plan for den endelige magtovertagelse. Slánský bemærkede, "som på det internationale felt er vi også gået i offensiven på den indenlandske front."<ref name="Grogin, p. 134">Grogin, p. 134.</ref> KSČ forfulgte en tostrenget strategi. Partiet vidste, at det udadtil skulle fremstå som at arbejde inden for det valgpolitiske system og var klar over, at et revolutionært kup ville være uacceptabelt. Partiet ønskede at opnå et absolut flertal ved det kommende valg i 1948, men brud på venstrefløjskoalitionen gjorde dette mål urealistisk. Partiet måtte derfor skride til "udenomsparlamentariske" handlinger. Tilrettelæggelsen af "spontane" demonstrationer for at "udtrykke folkets vilje" og kontinuerlige besøg i
parlamentet af arbejderdelegationer havde til formål at sikre "mobilisering af masserne".<ref>Killingsworth, pp. 51–52.</ref>
Psykologi Politik Samfund Historie Tidligere_riger,_stater,_protektorater,_kolonier_og_lande Mellemmenneskelige_forhold